Ngai

Ngai (dar Engai, Enkai, Mveai (Mweai) ar Mviai (Mwiai) – aukščiausiasis dievas akambų, kikujų (Kenija), masajų (Kenija, Tanzanija) mitologijoje. Tikėta, jog Ngai sukūrė visatą ir visa, kas joje yra. Laikytas visagale,Middleton, John; Kershaw, Greet ; The Kikuyu and Kamba of Kenya: East Central Africa, Part 5, Routledge (reprint, 2017), p. 128, ISBN 9781315313115.  tačiau tolima dievybe, menkai tesidominčia žmonių reikalais. Ngai buveinė – dangus, lankydamasis Žemėje apsistodavęs kalnų viršukalnėse. Ngai galios apraiškomis laikyti Saulė, Mėnulis, vaivorykštė, lietus, žaibai ir griaustinis. Teigiama, kad dievybės vaizdinys paveiktas krikščionybės.Jordan, Michael (1993). Encyclopedia of gods: over 2,500 deities of the world. Internet Archive. New York : Facts on File. p. 219.

Kikujai Ngai garbino atsigręžę į Kenijos kalną, tuo tarpu po šventuoju Mugomo medžiu (fikusų rūšis) būdavo atliekamos ožkų aukojimo apeigos. Aukojama (arba atliekama libacija) būdavo ištikus sausrai, epidemijų metu, sodinant ir nuimant derlių, taip pat gimimo, vestuvių, mirties proga.Olney, James, Tell Me Africa: An Approach to African Literature, Princeton University Press (2015), p. 88, ISBN 9781400870592.

Ngai neretai būdavo įvardijamas Mwene Nyaga, kas reiškia „tasai, kuriam priklauso akinanti šviesa“. Kaip teigė Kenijos antropologas Jomo Kenyatta, vėliau tapęs šalies prezidentu, Mwene-Nyaga sietinas su Kĩrĩ-Nyaga (taip kikujai vadina Kenijos kalną).Kenyata, Jomo, Facing Mount Kenya, "The Conception of a Deity", (introduction by B. Malinowski) originally published by Martin Secker & Warburg LTD, (1938), [in] South African History Online, p. 233-234 (PDF: p. 261-262). Nuoroda tikrinta 2019-12-12.Kenyata, Jomo, 'Facing Mount Kenya, (chapter: "The Conception of a Deity") [in] Ben-Jochannan, Yosef, African Origins of the Major "Western Religions", Black Classic Press (reprint, 1991), ISBN 9780933121294 p. 42-49. Nuoroda tikrinta 2019-12-12.

Pasak kikujų sukūrimo mito, Ngai sukūrė Gikuju (pirmąjį vyrą) ir Mumbi (pirmąją moterį). Be to, Ngai sukūrė kalną, kad turėtų kur ilsėtis, kai lankysis Žemėje, apžiūrėdamas, kas joje dedasi. Kalnas drauge buvęs ir jo didybės ženklas.Kenyatta, Jomo (1965). Facing Mt. Kenya (2nd ed.). Vintage Books. p. 175. ISBN 0-394-70210-7. Kaip teigiama mite apie mirties kilmę, Ngai pasiuntęs Žemėn chameleoną. Šis turėjęs pranešti žmonėms, kad šie niekada nemirsią. Chameleonui išvykus, Ngai persigalvojęs ir pasiuntęs paukštį, kuris turėjęs žmonėms pranešti, jog šie mirsią ir niekad neatgimsią. Nors chameleonas pirmasis nuvykęs pas žmones, jis kalbėjęs užsikirsdamas, todėl vėliau pasirodęs paukštis pirmasis spėjęs pranešti žmonėms Ngai žinią apie jų mirtingumą.Patricia Ann Lynch, Jeremy Roberts. African Mythology A to Z, Infobase Publishing, 2010, p. 92.

 Šaltiniai 

Kategorija:Afrikos tautų mitologija